Hűha! Szép kis hely.
Mary Jayne!
Mary Jayne, ébresztő!
Megszöktek. Itt vannak.
Velem jössz?
Jobb, ha engem nem látnak. Minden rendben lesz.
Sok szerencsét!
Van itt hat Lee Enfield revolver,
hat 303-as puska, 300 töltény mindegyikhez,
különféle gránátok, plasztik robbanószerek és detonátorok.
Nem tudom, mihez kezdünk ezekkel, de...
- Kemény harc vár ránk. - Hát, boldog karácsonyt!
Boldog karácsonyt! Még hét hét van addig, nem?
- Addigra otthon lesznek. - Gondolja?
Bárcsak egy Dakotát kapnék a Mikulástól, hogy elrepülhessünk!
- Egy ideig volt egy Vega Gullom. - Hol van, amikor kéne?
El kellett adnom, hogy legyen pénzünk.
Jól van. Szóval, vonattal elmennek Banyuls-sur-Merbe.
Ez itt a biztonságos út a Pireneusokon át.
Ha elérnek ide, az már Spanyolország.
Itt vannak az új útleveleik.
És a váltóruhájuk.
Szőlőmunkásnak fognak öltözni. Oké.
Jól van, emberek, indulunk.
- Kösz! - És Miss Gold...
Köszönjük!
Hírek Európából.
Miközben a nácik megállíthatatlanul masíroznak át a kontinensen,
az amerikaiak az urnákhoz járulnak.
Ha példátlan módon harmadjára is megválasztják elnöknek,
Roosevelt továbbra is semlegességet ígér.
De a republikánus jelölt, Willkie szerint
ellenfele titokban arra készül, hogy háborúba vigye az Egyesült Államokat.
Rendőrfőnök!
Üdv Marseille-ben, Gruppenführer!
A város a lábai előtt hever.
Nagyon helyes.
Az utcák makulátlanok. Se zavargások, se tiltakozások.
Minden gyanús elemet eltávolítottunk.
Nagyszerű.
Kellemes időtöltést! Este találkozunk.
Jó reggelt!
Bocs! Nem bírtam megállni.
Szovjet börtönökben rosszabbat is ittam.
Ki kell juttatnunk Walter Mehringet. Megőrjít a fickó.
Egész éjjel, újra meg újra előadja a teljes repertoárját.
Viccesek a dalai.
Kezdem unni a náci induló dallamát.
Feldühítette a nácikat, Goebbels a halálát akarja.
Annál is inkább el kell vinnünk ebből a házból,
egyenesen a Broadwayre.
Szegény fickó.
- Nem lehet könnyű céltáblával a hátadon. - Mindannyiunk hátán ott van.
A nácik túl komolyan veszik magukat.
Úgy véli?
Nem vihetem be magammal Mehringet az irodába.
Esetleg elvinnéd őt a Pelicanba?
Odaküldöm Bill Freiert Mehring útlevelével.
Ihatatlan. Uraim!
További szép napot!
Sakk!
Uraim!
Jó reggelt!
- Korán ébren vagy. - Megnéztem a napfelkeltét.
Persze.
Goebbels hazudik Ő nem lehet árja
- Jól szórakozol? - Igen, és kell az üzemanyag.
Bajtársak, kukkantsatok bele a gatyájába...
Köszönöm!
- Hogy ment? - Remélem, tudják használni a térképemet.
Katonák. Biztosan átjutnak.
Ügyes voltál.
Kösz.
Ha Varian valaha megtudja, kinyír engem, aztán téged is.
Sosem fogja megtudni.
De tudná, hogy helyesen cselekszünk.
Biztos vagy benne?
Persze.
Jó reggelt!
Köszönöm! Hamarosan fogadjuk önöket.
- Jó reggelt! - Helló!
Kivételesen jó hírem van.
Kávé kell.
Igazi kávé.
Mi a jó hír?
Freier elkészült Mehring útlevelével. Egyre ügyesebben dolgozik.
Remek. Elküldöd a Pelicanba, hogy találkozzon Alberttel és Mehringgel?
Hogyne.
Átvesszük az útlevelét, és vonatra ül.
Holnap ilyenkor Spanyolországban fog reggelizni.
- Nyomás! - Uraim...
Előbb hadd fizessem ki a számlát!
Fizetek.
Köszönöm!
Gyerünk, jöjjön!
Jövök.
Rendőrség! Állj!
Rendőrség! Álljon meg!
Rendőrség! Ne mozdulj!
- Mr. Fry, le van tartóztatva. - Jöjjön!
Egy pillanat!
Miért csinálják ezt?
- Nincs különösebb oka. - Így működik a fasizmus.
Jegyezze fel!
Nagyon elmés.
Mindenki a kocsikba! Gyerünk!
- A nők és a gyerekek maradnak. - Nyomás!
Nem választhatnak el minket!
Minden rendben lesz.
Nyomás emberek!
Gyerünk, mozgás!
- Hol a kiskutya? - Kiskutya?
A kutyája.
Nyomás!
Maga velünk jön.
Mozgás!
Mozgás, ne álljanak meg!
- Miért pont most? - Rajtaütésről van szó.
De miért most?
- Varian! - A villába is elmentek?
Az egész házat átkutatták.
Nevetséges.
Mozgás!
Keresni fogjuk a jeleit annak, hogy Roosevelt New Dealje
áttörte-e a republikánus védelmi vonalakat...
Hét éve ugyanazt csinálja, mi ebben az újdonság?
- Mikor ér véget? - Ma este.
Mi az?
- Megbeszélésünk lesz... - Doug Nugent.
Doug Nugenttel az American Computing Machinestől. Bemutatót tart.
Nagyszerű. Ha a republikánusok nyernek,
az ACM pontosan olyan cég, aminek nagy jövője van Európában.
Egy jövőbeli nagykövetnek jó kapcsolatok kellenek.
Ajándék az ACM-től.
Elektromos írógép.
Az első a világon.
Két amerikai angol billentyűzettel és egy franciával.
Német nyelvű billentyűzetet is tudunk biztosítani,
ha úgy vélik, hogy szükséges.
Csak lecseréljük ezeket itt umlautra
és arra a furcsa B-re, ami sz-nek hangzik.
És ezt is elhoztam.
Ma este különösen hasznos lesz, amikor megjönnek a választási eredmények.
Ta-dam!
AZ EGYESÜLT ÁLLAMOK
Ezen követhetik az elektori kollégiumot.
Mi is az pontosan?
Elmagyaráznám,
de nem értené meg, mert semmi értelme.
- Szamarak az elefántok ellen. - Melyiknek drukkolunk?
- Az elefántoknak. - A szamaraknak.
Egy elnök hagyományosan két ciklust szokott megérni.
Hiszünk az új kezdetekben.
Lássuk, mit hoz a ma este, de azt most megmondhatom,
hogy ebben a négy államban Willkie vezet.
Az amerikai üzleti világ nem szeretné, hogy Roosevelt diktatúrát alakítson ki.
Még egy utolsó ajándék.
Ez egy helyi termék.
1916-os évjárat? Egy vagyonba kerülhetett.
Nyissák ki, miután Willkie nyert!
Tudta, hogy a következő franciaországi amerikai nagykövetnek dolgozik?
Ez még korántsem biztos. Doug, nem fogadhatom el.
Dehogynem!
Az ACM gondoskodni szeretne az új európai döntéshozókról.
Igazán lekötelez.
- Ő itt Walter Mehring. - Mi folyik odakint?
Összehangolt akció. Letartóztatások szerte a városban.
Az a bizonyos Walter Mehring.
KÖRÖZZÜK WALTER MEHRING
Tele van ezekkel a város.
Úristen!
Adjunk neki egy szobát!
Ártatlan embereket tartóztatnak le Marseille-ben? Ez nem jó jel.
Jöjjön!
Megfelel?
Albert, tudja, hogy nem szeretek egyedül lenni.
Nincs egyedül. Később visszajövök.
Jó. Hozzon bort!
Meglátom, mit tehetek. Zárja be az ajtót!
Mehring, zárja kulcsra!
Mehring a szobájában van. Köszönöm!
Nem maradhat sokáig, megy a vonata.
Lisa ma éjjel át akarja vinni a Pireneusokon.
Öt szobát foglaltunk, Schrader néven.
Egyértelműen terveznek valamit.
Ha visszamész az emeletre, álcáznod kell magad.
Cseréljünk ruhát! Gyere!
Hová mész?
Ki.
Maradj itt!
Helyettesíts! Tudnom kell, mi történik.
Légy óvatos!
Meg kell tudnunk valakitől, hogy mi történik.
A francba!
Különös, de azt hiszem, már voltam ezen a hajón.
Micsoda?
Nagyon ismerős a neve.
SS Sinaia.
Te szent...
Elnézést kérek!
- Ez biztosan miattunk történt. - Annak semmi értelme.
Mary Jane!
Elnézést!
Thomas!
Nahát, micsoda véletlen!
Jól vagytok?
- Nem igazán. - Semmi bajunk.
Hol van Lena?
Az egész irodát átkutatták, de csak engem hoztak ide.
Ennek semmi értelme. Miért tartóztatnak le amerikai polgárokat?
A Vichy-kormány eddig nagyon igyekezett megőrizni az Államok jóindulatát.
- Talán Madame Nouget feljelentett minket. - Soha nem tenne ilyet.
- Szökevényeket rejtegetünk a villában. - Lehetetlen.
Nem igazán viselkedünk törvényesen.
Miről beszélsz?
Hamis útlevelek, valutaváltás a feketepiacon.
Mindig azt mondod, hogy nem teszek eleget.
- Most meg túl sokat? - Tesszük, amit tudunk.
Igazán?
Bocs, de elmondanátok, miért tűnik úgy, mintha bűntudatotok lenne?
Jól van.
El kell mondanom.
Dolgozunk a brit hírszerzésnek.
Brit hírszerzés?
Az első brit hadifoglyok ma éjjel kelnek át a határon.
Az a nő, aki odajött hozzám a szálló halljában, nektek dolgozik?
Mi dolgozunk neki.
Azért tette, hogy a Bizottságnak legyen pénze.
- Kell a pénz. - Mi lett a te pénzeddel?
- Egy oldalon állunk. - Nem így megy.
Több forog kockán, mint a kapcsolatunk.
Az egész Bizottságot veszélybe sodortad.
Egy amerikai, aki külföldön egy másik ország hírszerzésének dolgozik.
Ez nem tréfa.
Ez hazaárulás.
Nem fognak megölni, mert segítettem a szövetségeseinknek.
Nem? Az Egyesült Államokban halálbüntetés jár a hazaárulásért.
- Érted? - Nem jut el hozzájuk.
Honnan a francból tudod?
Ez nevetséges. Nem csoda, hogy letartóztattak minket.
Én vagyok az, nyissa ki!
Láttam Wehrmachtot a folyosón. Értem jöttek? Tudják, hogy itt vagyok?
Nem.
Köszönöm.
Walter...
figyeljen!
Igen?
Most nem kockáztathatjuk meg, hogy kimenjen. Érti?
Nem éri el a vonatot.
- Tessék? - Tudom, hogy fél.
Kitalálok valamit. De itt biztonságban van.
De...
Legyen türelmes!
Türelmes? Nácik vesznek körül.
Akkor tartsa zárva az ajtót, és csak nekem nyissa ki!
Világos?
Igen.
Junger Mann?
Ich brauche Service.
Lenne egy kérésem.
Igen, természetesen. Miben segíthetek?
Gőzölés és vasalás.
Legyen szépen élére vasalva! Világos?
Igen.
Gőzölés és vasalás.
Jól vagy?
Egy valódi hús-vér náci.
Még sosem kerültél szemtől szembe az elnyomóiddal, mi?
Nem.
Így még nem.
Velem ez mindennap megesik.
Látszik, ki kicsoda. A franciák fehérek, mi feketék vagyunk.
Esszük, amit ők, tanuljuk a nyelvüket.
A nácik exportálják Európába, amit mi a gyarmatokon átéltünk.
A félelmet, az erőszakot, az érzést, hogy a saját kultúrád miatt kevesebb vagy.
Káosz van odakint. A rendőrség tisztogatást végez.
- Miért? - Jönnek a nácik.
Schrader privát vacsorát tart ma este a rendőrfőnökkel.
Itt a hotelben?
- Itt az esély. - Mire?
Hogy megöljem. Kell egy kés, papírvágó vagy bármi.
Nyugalom!
Az elmúlt hét évet meneküléssel töltöttem.
Tudom, segítek másokon,
de nekik is csak menekülni segítek.
Az a legkevesebb, amit tehetek, ha úgyis meg kell halnom,
hogy magammal viszem az egyik rohadékot.
Oké, rendben.
Oké.
De előbb juttassuk ki valahogy Mehringet!
A Führer lefesti a vérben úszó tájat
Hitler mellett
Picasso elbújhat
Leradíroz a képről minden zsidót
De az ecsete apró, mint egy kisegér
A Führer szól, Goebbels odasántikál
„Egy golyóm van”, szól Hitler
Épp ki is kandikál
Így hát Goebbels az egyiket neki adja
Kinek kell kettő A Führer ezt is megkaphatja
Ó, a Führer
Karokat lendíts A világvége közeleg
Ahogy Goebbels a győzelem felé biceg
Zsidók, művészek, komcsik Lelőtték már az összeset
Csak egy maradt
Ő maga
Aztán végre csend lehet
Walter!
Vegye fel!
Maga részeg?
Nem.
Most már igen.
Nyomás!
Siessen!
Frot rendőrfőnök?
- Minek köszönhetem a megtiszteltetést? - Megtaláltam az amerikai barátait.
- Kiket? - Varian Fry-t és Mary Jayne Goldot.
Ők nem a barátaim.
Meglehet, de letartóztattuk őket.
Milyen indokkal?
Pétain marsall ma ellátogat Marseille-be a náci kollégáival együtt,
szóval megtisztítjuk a várost a felvonulásra.
Amerikai polgárokat tartóztatott le egy felvonulás miatt?
Nemzetbiztonsági kérdés volt.
Az amerikaiaknak mi közük ehhez?
Folyamatban lévő nyomozásokról nem beszélhetek önnek, de...
De tudnia kell, Mr. Patterson,
hogy az elmúlt napokban mindkét kis barátját megfigyeltük.
Mióta?
Hol tartják őket fogva?
Egy hajón, lent a kikötőben.
Az SS Sinaián.
Csak szerettem volna személyesen közölni önnel a hírt,
tekintve,
hogy igen szoros kapcsolatot ápol Miss Golddal.
Albert! Nincs rajtam a sapka. Tudni fogják, hogy imposztor vagyok.
A francba! Vissza a hotelbe!
Kizárt dolog.
Jöjjön!
Várjon itt!
Mindenkit letartóztattak?
Nem tudom.
Bármit is keres, uram, itt nem találja meg.
Ez nem az, aminek látszik.
- Vissza! - Ő itt nem náci, ez csak álruha.
- Walter Mehring vagyok. - Goebbels első számú közellensége.
Mit vétett?
Hát, írok, énekelek.
Ízlések és pofonok.
Láttam az arcát a plakátokon.
El kell bújnunk.
Ez a hely nem biztonságos. El kell mennünk innen.
Muszáj ennie.
A túlélés titka az, hogy katonaként kell gondolkodnia.
Akkor eszik és pihen, amikor csak tud.
Hát itt van! Varian Fry.
- Miért tartóztattak le minket? - Nem tudom. Látni akartam, élnek-e.
- Juttasson ki minket! - Nem rajtam múlik.
Üzenni akarok a kapitánynak.
Kérdezze meg, hogy emlékszik-e a berlini védelemre 1930-ból,
és ha igen, akar-e visszavágót!
- Mi? - Csak kérdezze meg!
Azért jöttem, hogy lássam, a mai akcióban elfogtak-e véletlenül
ártatlan amerikai állampolgárokat.
A rendőrség tud rólunk.
Miről beszélsz? Nincs köztünk semmi.
Ezennel vége.
Ez valami vicc?
Ha nem segíteni jöttél, tűnj innen!
Soha többé nem beszélhetsz rólam senkinek!
Szórakozol?
Gondolni sem fogok rád, ha rajtam múlik.
Kérdezze meg!
Azonnal hazaküldtünk mindenkit, amikor hallottunk a razziáról.
Azt hittem, a francia zsidókat békén hagyják.
Egy ideig, de többé már nem.
Tessék, vegye fel!
Csak idő kérdése volt.
Rendben.
- Megszállják Marseille-t? - Nem tudom.
Ki kell mentenünk a judaikákat.
Csak úgy juthatunk ki, ha feltűnés nélkül elvegyülünk.
Ezért borotválkoztunk meg a rabbival.
Jöjjön!
A buszmegálló az utca végén van. Odavisszük.
- Köszönöm. - Viszlát!
Kövesse a rabbit! A busz elviszi a villáig.
Maradjon ott! Biztonságban lesz.
Indulás!
Mr. Fry, hát újra találkozunk!
A férfi, aki egymás után háromszor mattot adott nekem.
Dubois kapitány!
Feltételezem, ezúttal nem turistaként van itt.
Maga és a hajója hogyan keveredett bele ebbe?
Nem önként.
Becsületes embernek ismertem meg, kapitány. Beszélhetek nyíltan?
Egy visszavágó közben.
Heti nyolc-tíz embert viszünk ki a Pireneusokon át.
Jól haladunk, de lassan.
Ki az a „mi”?
Egy kis csoport New Yorkból.
Bizottságot alapítottunk olyan német menekültekkel,
mint Thomas Mann és Theodor Adorno.
Hogy kimentsük a barátaikat és a kollégáikat,
a világ legnagyobb gondolkodóit és művészeit.
Szükség volt valakire itt. Én voltam az egyetlen önként jelentkező.
Amerikában senki sem akarja beismerni, mi történik itt.
Már nem tudom, kiben bízhatok.
Az emberek nem követik a szabályokat, öntörvényűek lesznek.
Talán helyesen teszik.
Ha a világ a feje tetejére áll, merre van észak?
Ezen a télen kétszer elmegyek Martinique-ra és vissza.
Nem lesz tele a raktér.
Körülbelül 200 embernyi hely marad.
Nem küldhetem el őket potyautasként.
Akkor keressen más megoldást!
Az ajánlatom áll.
Sakk-matt.
Az a célunk, hogy...
feltöltsük az internálótáborokat a keleti front mentén.
Ennyi ember szállítása Európán át
természetesen bonyolult.
De nem lehetetlen.
És...
mi állunk rendelkezésükre mindenben, amit csak szeretnének.
Mert Marseille ambiciózus.
És nagyon komolyan vesszük a zsidó problémát.
Helyes.
Várjuk a napot,
amikor nagyszerű országunk megszabadul az idegen befolyásuktól.
Európában egyetlen nagyszerű ország van.
Igen, természetesen.
Hogyne. Bocsásson meg, Gruppenführer Schrader!
Franciaországot megfertőzték.
De az önök segítségével, Gruppenführer,
egy nap, hamarosan...
térdre kényszerítem ezeket az embereket.
Vagyis mi. Mi kényszerítjük térdre őket.
Egészségére!
Hogy ment?
Mehringet kijuttattuk a városból. Ezt visszahoztam.
- Várj! - Ne próbálj megállítani!
Ne! Ez túl veszélyes.
- Szedd össze magad! - Eressz!
Higgadj már le! Ha most megteszed, mind meghalunk.
Variant lecsukták. A rendőrség razziázott a villában.
És MJ?
Őt is magukkal vitték. Egy hajón tartják fogva őket a kikötőben.
Menj!
Egy felvonulás miatt tartóztattak le minket.
A hajó kapitánya ezt mondta. Ez nevetséges.
Ha logikát keres benne, csalódni fog.
Ha szerencsénk van, elengednek minket,
és holnap pontosan ugyanott tartunk majd, ahol ma reggel kezdtük,
de addigra tudni fogjuk, hogy az maga volt a Paradicsom.
Nyomás! Szabadon távozhatnak.
Jól van, menjünk!
- Igen. - Indulás!
Varian!
Istenem! Kérlek, ne nézz így rám!
Kimerültem. Beszélhetnénk reggel?
Számítottál a pénzemre.
- Azt mondtad, van pénzed. - Először volt is.
De aztán nem akartam csalódást okozni neked, vagy...
Értem.
Viszonyod van Pattersonnal?
És neked Thomasszal?
Ne merészeld...
Egyetlen egyszer feküdtem le vele,
és csak azért, mert azt hittem, segít meggyőzni apámat.
- Az akció érdekében mindent. - Ez az igazság. Varian!
Egy oldalon állunk. Te, én és Thomas.
Lisa?
Brit katonákat tartóztattak le Banyuls-ban.
- Micsoda? - Volt náluk egy térkép az útvonalamról.
Egy divatlapra rajzolva.
Te voltál?
Én...
Egyetlen kiutunk volt.
Most semmink sincs.
Hogy lehettél ilyen ostoba?
Mr. Fry!
Köszönöm, hogy hazahozta Andrét.
Távirata érkezett.
Köszönöm!
FELMENTJÜK A SZOLGÁLAT ALÓL. TÉRJEN VISSZA NEW YORKBA!
OSZLASSA FEL A BIZOTTSÁGOT!
A felesége küldte?
Nem fontos.
Varian!
Lefekszem.
- Jó éjt! - Jó éjt!
Istenem...
Mr. Fry!
- Nem fogja elhinni, milyen napom volt. - Csupa fül vagyok.
Csak hadd lássam, még mindig Roosevelt-e az USA elnöke!
A gazdasági válságból éppen kilábaló amerikai nemzet,
amely egyre inkább az elszigetelődési politika híve,
ma este megtörte a hagyományt, és újra megválasztotta Rooseveltet.
Roosevelt legyőzte a semmiből felbukkant Willkie-t,
az üzletembert, aki először indult politikai tisztségért.
Vajon ez azt jelenti,
csatlakozni fogunk Nagy-Britanniához a nácik elleni harcban?
Európa lélegzetvisszafojtva...
Mary Jayne!
Egyenesen a kikötőbe mentem.
A kapitány azt mondta, hogy egész nap fogva tartottak.
Mit keresel idekint?
Jól vagy?
Dolgozom a briteknek. Igazad volt.
És miattam lelepleződött Lisa útvonala a Pireneusokon át.
Biztosan csak segíteni akartál.
Folyton arra gondolok, hogy az a sok ember Chicagóban...
mind azt hiszi...
hogy őket nem érinti, ami itt történik.
Az olyanok, mint apám, akik megszavazták, hogy maradjunk semlegesek,
és óvjuk az amerikai életeket.
Ők senkit sem juttattak börtönbe.
Nem tapad vér a kezükhöz.
Tudod,
egyikünk sem tudja megjósolni a tettei konkrét következményeit.
De ez nem ok arra, hogy ne tegyünk semmit.
Különben mi értelme élni?
Jól van.
AZ ATLANTI-ÓCEÁNON TÚL
JULIE ORRINGER REGÉNYE ALAPJÁN
EZ A SOROZAT A KÉPZELET SZÜLEMÉNYE,
AMELYET VALÓDI EMBEREK ÉS ESEMÉNYEK IHLETTEK.
A feliratot fordította: Kiss Hajnalka